Audacity is veronderstel om die sleutel van die lied automaties uit te werk en sal vertoon in die Pitch from: boksie, maar dis nie altyd perfek nie, seker omdat ek bietjie deurmekaar raak met watter sleutels jy op die C mondfluitjie kan speel. Gaan loer gereeld op die Sleutel veranderings Tabel as jy sukkel. Anders speel net rond todat dit reg klink op jou mondfluitjie, daars maar net 12 sleutels om van te kies . . . .
Jy kan ook die tempo of spoed van die liedjie verander terwyl die sleutel dieselfde bly sodat jy saam met die vinnige liedjies speel. Kliek hier vir soortgelyke ''Hokaai-stadig-man!!" hulpmiddels.
Blaas jy jou malleverstand af om 'n noot te kry??
Mondfluitjies word moeswillig nie baie lug-dig gemaak nie. Om klank uit 'n rietjie te kry is dit noodsaaklik dat lug verby die rietjie moet beweeg sodat dit kan vibreer. Maar ander lekplekke kan ook ontwikkel, selfs gedurende die vervaardings proses. 'n Swak verwerkte kam, veral as dit gegote plastiek is, of 'n gebuigde rietplaat, kan lekker lek, met die gevolg dat jy jou malleverstand moet afblaas om 'n noot uit die ding te kry. Gaan koop nou net 'n nuwe . . . dan maak hy presies dieselfde, lek soos 'n sif. Spelers met ondervinding maak hierdie lekplekke self reg wanneer hulle 'n mondfluitjie van die vervaardigers ontvang. Dis vreeslik maklik maar ek sal voorstel dat jy eers op 'n ou mondfluitjie oefen voordat jy 'n nuwe aanpak.
Hier is 'n paar wenke, onthou dit is slegs vir die 10 gaatjie diatoniese blues of die tremelo mondfluitjies (kromatiese mondfluitjies het veel meer partjies waar lekplekke kan ontwikkel, ek sal dit op 'n ander pos dit verduidelik).
Gebruik 600 sandpapier
1. Hangende af watter tiepe mondfluitjie jy het, kan die kante waar die rietplaat vaskroef aan die kam op 'n plat oppervlak saggies op baie fyn 600 sandpapier geskuur word om enige oneweredige oppervlaktes plat en gelyk te maak. Gegote plastiek is geneig om te krimp nadat dit gegiet is, maar selfs 'n swak verwerkte plastiek of hout kam kan lekker lek. Onthou, dit geld nie vir 'n kam met 'n ingebouded rietplaat groef nie.
2. Die riet-plaat kan ook effens reguit gebuig word as dit in die lengte of breedte krom geraak het. 'n Goeie indikasie dat dit moontlik gebuig kan wees, is om jou mondfluitjie teen 'n helder lig te hou, en kyk of daar enige lig tussen die rietplaat en die kam deurskyn, en kyk van alle kante, 'n vergrootglas sal help. Buig die rietplaat saggies totdat geen lig sigbaar is nie. Kyk HIER. en as jy 'n nuwe riet-lose rietplaat het HIER
3. Indien bogenoemde nie werk nie, en net as 'n laaste uitweg, kan die gaping tussen die rietjie en die rietplaat nouer gemaak word deur wat hulle ''embossing'' noem, maar dit moet baie versigtig gedoen word want dit kan die toon van die mondfluitjie verander of selfs begin om 'n gons geluid te maak wanneer die rietjie teen die rietplaat vibreer. Gebruik 'n ronde gladde stuk metaal en vryf dit oor die groeffie/gleufie waar die rietjie in lê, dit veroorsaak dat die skerp randjie van die sagte brons inbuig en die gaping tussen die rietjie en die rietplaat nouer maak. Gaan kyk na hierdie video hoe dit gedoen word: HIER
regs: Plastiek ingeboude Kam
Die moderne mondfluitjie speler vereis baie meer akkuraatheid in die operasionele toleransies van die instrument as die' van fabrieke wat massa geproduseerde mondfluitjies verskaf. Jy is baie gelukkig as jy 'n handgemaakte mondfluitjie wat deur 'n hoogs gespesialiseerde vakman gemaak is kan vind en bekostig.
As jy al bogenoemde stappe kan bemagtig, dan is daar net een verdere proses wat jy nodig het om jou eie mondfluitjies volkome te herstel, en dit is om rietjies in te stel of te vervang. Dit sal ek in 'n volgende pos verduidelik.
Hoeveel sleutels het ek nodig?
Hoeveel mondfluitjies en sleutels het ek nodig?
Omtrent 90% van die 'blues' word in die 'tweede posisie' op die diatoniese mondfluitjie gespeel. Die beginsel is dat jy konsentreer om die suig note (op die onderste riet-plaat van die 10-gaatjie diatoniese mondfluitjie) te speel, want dit gee vir jou 'n sterker en meer sielvolle toon . . . . selfs beter, jy kan die toonhoogte verlaag deur die suig note te buig deur die vorm van jou mond te verander vir die ontbrekende note . . . . EN . . . hierdie beginsel geld natuurlik nie uitsluitlik vir die blues nie, dit kan ook op ander tipe musiek toegepas word. Dit beteken jy moet gewoond raak om die mondfluitjie te speel in 'n ander sleutel as wat op die mondfluitjie gestempel is. Hier is 'n basiese tabel wat vir jou die mees gebruikte sleutel verwerking gee. Meeste spelers memoriseer dit.
Sleutel van Lied mondfluitjie sleutel
As jy saamspeel met liedjies sal jy heel moontlik net mondfluitjies in die sleutels van A, C, D, en F nodig hê, jy kan dan in 2de posisie ook in die sleutels van E, G, A, en C speel of in die 3de posisie speel.
Klik HIER vir 'n meer volledige tabel.
Hier is 'n goeie voorbeeld posisies en note buig.
Wat is die beste ouderdom om te begin mondfluitjie leer speel?
Niemand is of te jonk of te oud om te leer mondfluitjie speel nie. Natuurlik is daar geen plaasvervanger vir jare se ondervinding nie, daarom is dit beter om so jonk as moontlik te begin speel. Moet ook nie bekommerd wees oor die kwaliteit van jou spel nie. Daar is niemand wat die mondfluitjie optel vir die eerste keer en dadelik begin liedjies speel nie.
Lekker Deurmekaar ne'
So lyk die 10 gaatjie Blues (ingesteld in C) mondfluitjie in vergelyking met 'n gewone kromaties ingestelde klavier, lyk lekker deurmekaar, maar as mens in gedagte hou dat hierdie so ingestel is dat koorde ook daarop gepeel kan word, maak dit bietjie meer sin. Maar dit het my nog steeds jare geneem voordat ek dit so aanvaar het, ek het selfs probeer om van die rietjies terug te stel na 'n gewone Solo tuning soos die klavier en soos die kromatiese mondfluitjies vandag gemaak word. Daar is geen twyfel dat gebrek aan kennis die leer proses kan belemmer nie. Kennis en begrip van hoe musiek en jou instrument werk, is van uiters belang as jy vinnig vordering wil maak.
Hier is 'n skakel na die basiese instellings wat verkrygbaar is op moderne mondfluitjies, dis bo en behalwe ander instellings wat sekere professionele mondfluitjie spelers self bewerk om by hulle spel te pas.
Daar Oorkant die Spruit - tabs
FOTO: S/W HET VERSKYN KALEIDOSKOOP MET toe oë speel hy 'n blues-deuntjie op sy mondfluitjie, en 'n mens kan nie anders as om met 'n ander oor te luister kyk na hierdie musiekinstrument wat jy gedink het net in 'n boereorkes hoort nie.
Die bekende mondfluitjiespeler Vincent van Rooyen het gister die toerlede van Die Burger se leserstoer in die regte stemming gebring voor hul vertrek na Namakwaland. ``Elke mondfluitjiespeler het sy eie styl en hy praat sy eie taal. Musiek kan afskuwelik klink wanneer dit gewoonweg op 'n bekfluitjie gespeel word, maar sodra 'n mens ernstig daarop begin speel, klink hy anders en praat hy met 'n mens,'' sê mnr. Van Rooyen, wat al amper veertig jaar hierdie musiekinstrument bespeel.
Hy het homself geleer om musiek te lees, skryf en te verwerk. Mnr. Van Rooyen en sy seuns Jonathan en
Die Suid-Afrikaanse publiek is nie baie bewus van die mondfluitjie as 'n musiekinstrument nie. In Rooi China is daar byvoorbeeld vyf mondfluitjiefabrieke. Sowat 'n kwartmiljoen mondfluitjies word per week verkoop. Dit is meer nog as wat nog in ins land verkoop is en nog verkoop gaan word,'' sê mnr. Van Rooyen. Mnr. Van Rooyen sê die moontlike rede daarvoor is dat die mondfluitjie 'n tradisionele instrument in baie Europese lande is en dat elke mens daar al op 'n stadium mondfluitjie gespeel, een besit of probeer speel het.
Die koste van die musiekinstrument is relatief hoog wanneer in aanmerking genemeem word dat die leeftyd
van 'n mondfluitjie, afhangende van hoe dit bespeel word, kan wissel van twee ure tot twee maande of langer. Mnr. Van Rooyen sê hy het al in ses jaar meer geld aan mondfluitjies bestee as wat 'n goeie klavier kos. 'n Mens leer egter mettertyd jou instrument ken en weet hoe om daarop te speel. Hy speel egter steeds gemiddeld twaalf mondfluitjies 'n jaar deur.
Mnr. van Rooyen gee nou en dan klas aan mense wat belangstel, maar hy sê egter mense besef nie altyd waarvoor hulle hul inlaat nie. Soos enige ander instrument verg dit baie ure se oefening. Al het hy die instrument onder die knie oefen hy steeds twee ure per dag. Enige onderneming of individu wat daarin belangstel om mnr. Van Rooyen en sy seuns te borg, kan hom by tel. 979062 opbel.
Die blues mondfluitjie is nogal beperk wanneer dit met koorde te doen het, daarom is dit belangrik om al die sleutels (12 mondfluitjies) beskikbaar te hê as jy koord saam met alle liedjies wil speel.
Party spelers gebruik 'n kombinasie van koord en melodie as hulle nie al die regte mondfluitjies het nie . . . speel die beskikbare koorde en harmoniseer of speel saam met die melodie wanneer die koord nie daar is nie. Dis 'n maklike pret manier om te speel, volg net die ritme van die kitaar spelers, en speel 'n begelydende rol, harmoniseer met die ander spelers, in die agtergrond, dan is die verpligting ook nie so sterk om heeltyd 'n vertoning te lewer nie.